আব্দুল হাবিব ইউসুফ মারফানি

আব্দুল হাবিব ইউসুফ মারফানি ( আনুমানিক ১৯৪০ এর দশক) ছিলেন একজন ব্রিটিশ ভারতীয় গুজরাতি মুসলিম ব্যবসায়ী যিনি নেতাজি সুভাষ চন্দ্র বসুর আহ্বানে নিজের সমস্ত সম্পদ তুলে দেন দেশের কাজে আর "আজাদ হিন্দ ফৌজ"-এ যোগ দিয়ে দেশের স্বাধীনতার যুদ্ধে সামিল হতে চেয়েছিলেন। 

 জীবনের প্রথমার্ধ 
আব্দুল হাবিব ইউসুফ মারফানি  ব্রিটিশ ভারতের সৌরাষ্ট্রের অধুনা গুজরাট রাজ্যের রাজকোট জেলার ধোরাজি শহরের মেমন পরিবারে জন্মগ্রহণ করেন। পরে তিনি  রেঙ্গুনের তথা  মিয়ানমারের  ইয়াঙ্গুনে বসতি স্থাপন করে ব্যবসা বাণিজ্য আরম্ভ করেন। নিজেকে একজন সফল ব্যবসায়ী হিসেবে প্রতিষ্ঠিত করেন।  গুজরাতি বণিকরা যেমন মহাত্মা গান্ধির অহিংস স্বাধীনতা সংগ্রামে উদারভাবে দান করেন, তেমনি কিছু মানুষ সহায়তা করেন নেতাজি সুভাষচন্দ্র বসুর  আজাদ হিন্দ ফৌজকে হাবিব ইউসুফ মারফানি তাদের একজন।

 আজাদ হিন্দ ফৌজে মারফানির অবদান 
১৯৪৪ খ্রিস্টাব্দে, মারফানি ব্রিটিশ ঔপনিবেশিক শাসনের বিরুদ্ধে লড়াই করার জন্য সুভাষ চন্দ্র বসু কর্তৃক গঠিত একটি সামরিক সংগঠন, ইন্ডিয়ান ন্যাশনাল আর্মিতে ঐতিহাসিক অবদান রাখেন । রেঙ্গুনে অস্থায়ী ভারত সরকার তথা আজাদ হিন্দ সরকার গঠনের পরই সুভাষচন্দ্র ১৯৪৪ খ্রিস্টাব্দে ৫ এপ্রিল বিশ্বের বিভিন্ন প্রান্তে বসবাসকারী ব্রিটিশ শাসন হতে মুক্তিকামী ভারতীয়দের কাছ থেকে অনুদান সংগ্রহের জন্য ও আজাদ হিন্দ ফৌজের ব্যাঙ্কিং সহায়তা প্রদানের লক্ষ্যে আজাদ হিন্দ ব্যাঙ্ক স্থাপন করেন।১৯৪৪ সালের ৯ জুলাই, রেঙ্গুনে এক জনসভায় মারফানি তার সম্পূর্ণ সম্পদ, আনুমানিক ১ কোটি ৩ টাকা নগদ অর্থ আজাদ হিন্দ ব্যাংকে অনুদান জমা করেন এবং পাশাপাশি স্ত্রীর গহনা ও সম্পত্তি দান করেন। 

২০২২ সালে দান করা অর্থের মূল্য ৮০০ কোটি টাকার সমান। 

ফলস্বরূপ আজাদ হিন্দ ব্যাঙ্কের প্রথম দাতা মারফানি   

রেঙ্গুন এবং সিঙ্গাপুরে প্রবাসী ভারতীয়দের অনুপ্রাণিত করে। তাদের অবদানে আজাদ হিন্দ ফৌজ শক্তিশালী হয়। ইতিহাসবিদ ইউনুস চিত্তাওয়ালা বলেছেন-

মারফানির অনুদানে কেবল নগদ অর্থের পাশাপাশি গয়না এবং সম্পত্তির দলিল ইত্যাদিও ছিল। জানা গেছে, মারফানির দেশপ্রেম এবং উদারতা দেখে নেতাজি অত্যন্ত আপ্লুত হন এবং ঘোষণা করেন: "শেঠ মারফানি মুক্তি আন্দোলনের জন্য যা করেছেন তাতে আমি খুব খুশি। আমি খুব খুশি যে, মানুষ তাদের কর্তব্য বুঝতে শুরু করেছে... মানুষ সবকিছু ত্যাগ করতে প্রস্তুত। এটি অত্যন্ত প্রশংসনীয়।"

তিনি আজাদ হিন্দ ব্যাংকের প্রথম দাতা ছিলেন, তিনি বার্মার অন্যান্য গুজরাটিদেরও আজাদ হিন্দ ব্যাংকে দান করার জন্য রাজি করিয়েছিলেন। 

পরে নেতাজি যখন বুঝতে পারলেন যে দানের পর মারফানি একেবারে নিঃস্ব হয়ে পড়েছেন, তখন তিনি তাকে জিজ্ঞাসা করেন যে, তার সম্পূর্ণ সম্পত্তি দান করার বিনিময়ে তিনি কী চান। মারফানি উত্তর দেন- "আমাকে আইএনএ-র একজন সৈনিকের পোশাক দিন। আমি আমার মূল্যবান জিনিসপত্র দান করেছি। এখন আমাকে আমার রক্ত দেওয়ার অনুমতি দিন। আমি কেবল ভারতের স্বাধীনতা চাই, আর কিছু চাই না।"

কিন্তু সুভাষচন্দ্র তাকে তার বেসামরিক সহায়তা অব্যাহত রাখার পরামর্শ দেন, একজন দানশীল ও জনহিতৈষী হিসেবে তার বৃহত্তর মূল্যকে স্বীকৃতি দেন।

সুভাষ চন্দ্র বসু ব্যক্তিগতভাবে তার আত্মত্যাগের কথা স্বীকার করে বলেন - "ভারত আপনাকে কখনও ভুলবে না।"

মারফানির অবদানের স্বীকৃতিস্বরূপ নেতাজী কৃতজ্ঞতা প্রকাশ করে অস্থায়ী সরকার আজাদ হিন্দ সরকারের প্রথম মর্যাদাপূর্ণ বেসামরিক- "সেবক-ই-হিন্দ" পদক প্রদান করেন।  

 উত্তরাধিকার 
আইএনএ-এর তথা  আজাদ হিন্দ ফৌজের ঐতিহাসিক বিবরণীতে মারফানির অবদান উল্লেখ করে, ইতিহাসবিদ ইউনুস চিত্তাওয়ালা এবং রাজমাল কাসলিওয়াল তাদের রচনায় তার ভূমিকা লিপিবদ্ধ করেছেন। 

দক্ষিণ-পূর্ব এশিয়ায় বসবাসকারী প্রবাসী ভারতীয়দের মধ্যে সেসময়ে মারফানির বিরাট অঙ্কের অনুদান আজাদ হিন্দ ফৌজের-এর জন্য ছিল এক গুরুত্বপূর্ণ মুহূর্ত। Nag, Kingshuk (18 November 2015). Netaji: Living Dangerously. AuthorsUpFront | Paranjoy. ISBN 978-93-84439-70-5.

তবে তার উল্লেখযোগ্য অবদান সত্ত্বেও, মারফানি ভারতের স্বাধীনতা আন্দোলনে তুলনামূলকভাবে অখ্যাত ব্যক্তিত্ব হিসেবে রয়ে গেছেন। সাম্প্রতিককালে ভারতীয় গণমাধ্যম ও প্রস্তাবক গোষ্ঠীরা তাদের প্রকাশিত নিবন্ধে মারফানিকে ভারতের সর্বোচ্চ বেসামরিক পুরস্কার - মরণোত্তর ভারতরত্ন প্রদানের দাবি জানায়। 

বর্তমানে, মেমন পরিবারের উত্তরসূরীরা মায়ানমারে বসবাস করেন। সুভাষচন্দ্র বসুর জন্মশতবার্ষিকী উদযাপনের সময়, মারফানির নাতি ইয়াকুব হাবিবকে তার পূর্বপুরুষের কৃতিত্বের জন্য নয়াদিল্লিতে সম্মানিত করা হয়। 

 তথ্যসূত্র 

 বহিঃসংযোগ 

বিষয়শ্রেণী:ভারতীয় ব্যবসায়ী
বিষয়শ্রেণী:ভারতীয় বেসামরিক পুরস্কার ও সম্মাননা প্রাপক
বিষয়শ্রেণী:ভারতীয় জনহিতৈষী
বিষয়শ্রেণী:গুজরাতের ব্যক্তি
বিষয়শ্রেণী:ভারতীয় স্বাধীনতা কর্মী
বিষয়শ্রেণী:২০শ শতাব্দীর ভারতীয় মুসলিম